
CAMEREI DEPUTATILOR



Vă înaintăm, alăturat, Raportul asupra propunerii legislative privind transmiterea cu titlu gratuit a unui pachet de 5.476.537 acţiuni deţinute de stat la CN APM SA Constanţa, reprezentând 20% din capitalul social, către Consiliul Local Constanţa, trimisă Comisiei noastre pentru dezbatere în fond, cu adresa nr.Pl.x- 832 din 3 decembrie 2007.


VICEPRESEDINTE,


         SECRETAR,


              MIRCEA DUŞA

                 SERES DENES

RAPORT  

asupra propunerii legislative privind transmiterea cu titlu gratuit a unui pachet de 5.476.537 acţiuni deţinute de stat la CN APM SA Constanţa, reprezentând 20% din capitalul social, către Consiliul Local Constanţa


1. Cu adresa nr.Pl.x- 832 din 3 decembrie 2007, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii în fond, cu propunerea legislativă privind transmiterea cu titlu gratuit a unui pachet de 5.476.537 acţiuni deţinute de stat la CN APM SA Constanţa, reprezentând 20% din capitalul social, către Consiliul Local Constanţa.


La întocmirea Raportului s-au avut în vedere: 

· avizul favorabil al Consiliului Legislativ nr.756 din 11.06.2007;
· avizul favorabil al Comisiei juridice, de disciplină şi imunităţi nr.Pl.x 832 din 29.01.2008;
· punctul de vedere al Guvernului nr.2280 din 03.09.2007;



Guvernul susţine adoptarea acestei iniţiative legislative, sub rezerva însuşirii observaţiilor de la pct.II.


Propunerea legislativă a fost dezbătută şi analizată în fond, în procedură obişnuită,  în şedinţa din 12 februarie 2008. 



Prezenta propunere legislativă are ca obiect transmiterea cu titlu gratuit a unui pachet de 5.476.537 acţiuni, reprezentând 20% din capitalul social deţinute de stat la Compania Naţională „Administraţia Porturilor Maritime” S.A. Constanţa, către Consiliul Local  al municipiului Constanţa,
în scopul integrării serviciilor de transport maritim în sistemul european de transport maritim de marfă.


 

Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor, admiterea cu modificări a propunerii legislative.



2. Prin obiectul de reglementare, propunerea legislativă face parte din categoria legilor ordinare.



3. Propunerea legislativă a fost respinsă de Senat în şedinţa din 27 noiembrie 2007.


4. La lucrările Comisiei au fost prezenţi un număr de 24 de deputaţi, din totalul de 27 membrii ai Comisiei.
 


Raportul Comisiei a fost adoptat cu unanimitate de voturi.


5. Potrivit art.75 din Constituţia României, republicată, şi a art.92 din Regulamentul Camerei Deputaţilor, propunerea legislativă este de competenţa decizională a Camerei Deputaţilor.


În urma dezbaterilor, Comisia propune Plenului Camerei Deputaţilor admiterea cu modificări a propunerii legislative. 



VICEPRESEDINTE,


 

           SECRETAR,


                       MIRCEA DUŞA

         


        SERES DENES
Consilier: Sofia Chelaru
AMENDAMENTE ADMISE

În urma dezbaterii Comisia propune adoptarea propunerii legislative cu următoarele amendamente:

	Nr.

crt.
	Text

 propunere legislativă 

	Text propus de Comisie

(autorul amendamentului) 
	Motivarea amendamentelor propuse

	1.
	LEGE

privind transmiterea cu titlu gratuit a unui pachet de 5.476.537 acţiuni deţinute de stat la CN APM SA Constanţa, reprezentând 20% din capitalul social, către Consiliul Local Constanţa


	LEGE

privind transmiterea cu titlu gratuit a unui pachet de 5.476.537 acţiuni deţinute de stat la Compania Naţională „Administraţia Porturilor Maritime” S.A. Constanţa, reprezentând 20% din capitalul social, către Consiliul Local al municipiului Constanţa
Autor: Mircea Duşa – Grupul parlamentar PSD
	Respectarea normelor de tehnică legislativă

	2.
	
Art.1. Se aprobă transmiterea cu titlu gratuit a unui pachet de 5.476.537 acţiuni deţinute de stat la CN APM SA Constanţa către Consiliul Local Constanţa
	
Art.1. Se aprobă transmiterea cu titlu gratuit a unui pachet de 5.476.537 acţiuni deţinute de stat la Compania Naţională „Administraţia Porturilor Maritime” S.A. Constanţa către Consiliul Local al municipiului Constanţa.
Autor: Mircea Duşa – Grupul parlamentar PSD


	Respectarea normelor de

tehnică legislativă.



	3.


	
Art.2. Transmiterea acţiunilor se face pe bază de protocol încheiat între Ministerul Transporturilor, Construcţiilor şi Consiliul Local Constanţa.
	
Art.2. Transmiterea acţiunilor se face pe bază de protocol încheiat între Ministerul Transporturilor şi Consiliul Local al municipiului Constanţa.
Autor: Mircea Duşa – Grupul parlamentar PSD 


	Reglementare corectă.

	4.
	
Art.3. În termen de 30 de zile de la intrarea în vigoare a prezentei legi, Adunarea Generală a Acţionarilor a CN APM SA Constanţa va proceda la înregistrarea menţiunilor necesare în Oficiul Registrului Comerţului, în condiţiile legi.
	
Art.3. În termen de 30 de zile de la intrarea în vigoare a prezentei legi, Adunarea Generală a Acţionarilor a Companiei Naţionale „Administraţia Porturilor Maritime” S.A. Constanţa va proceda la înscrierea menţiunilor necesare la Oficiul Registrului Comerţului, în condiţiile legi.
Autor: Mircea Duşa – Grupul parlamentar PSD


	Reglementare corectă.

	5. 
	
Art.4. 1 Consiliul Local Constanţa exercită toate drepturile şi execută toate obligaţiile ce decurg din calitatea de acţionar minoritar la CN APM SA Constanţa.


2 Reprezentanţii Consiliului Local Constanţa în Adunarea Generală a Acţionarilor ai CN APM SA Constanţa sunt numiţi şi revocaţi prin hotărârea consiliului local, iar membrii consiliului de administraţie sunt numiţi proporţional cu ponderea la capitalul social, şi revocaţi prin hotărâre a Adunării Generale a Acţionarilor a CN APM SA Constanţa.
	
Art.4. (1) Consiliul Local al municipiului Constanţa exercită toate drepturile şi execută toate obligaţiile ce decurg din calitatea de acţionar minoritar la Compania Naţională „Administraţia Porturilor Maritime” S.A. Constanţa.


(2) Reprezentanţii Consiliului Local al municipiului Constanţa în Adunarea Generală a Acţionarilor ai Companiei Naţionale „Administraţia Porturilor Maritime” S.A. Constanţa sunt numiţi şi revocaţi prin hotărârea consiliului local, iar membrii consiliului de administraţie sunt numiţi  proporţional cu participarea la capitalul social, şi revocaţi prin hotărâre a adunării generale a acţionarilor a  Companiei Naţionale „Administraţia Porturilor Maritime” S.A. Constanţa.
Autor: Mircea Duşa – Grupul parlamentar PSD


	Reglementare corectă.


Consilier: Sofia Chelaru

